ป.ป.ช.ยังไม่เรียก บิ๊กโจ๊ก ให้ข้อมูล โครงการ ไบโอเมทริกซ์ 
เลขาฯ ป.ป.ช. เผย ยังไม่เรียก พล.ต.ท.สุรเชษฐ์ หักพาล บิ๊กโจ๊ก ให้ข้อมูลโครงการไบโอเมทริกซ์ เบื้องต้นยังไม่มีการตั้งอนุ กก.ไต่สวน แต่รวบรวมพยานหลักฐานไปแล้ว 50%วันที่ 8 ม.ค. นายวรวิทย์ สุขบุญ เลขาธิการคณะกรรมการป้องกันและปราบปรามการทุจริตแห่งชาติ (ป.ป.ช.) กล่าวถึงกระแสข่าว ป.ป.ช.จะเรียกพล.ต.ท.สุรเชษฐ์ หักพาล ที่ปรึกษาพิเศษนายกรัฐมนตรี มาให้ข้อมูลโครงการไบโอเมทริกซ์ หรือการตรวจสอบอัตลักษณ์บุคคลของสำนักงานตรวจคนเข้าเมือง (สตม.) วงเงิน 2100 ล้านบาท ที่ถูกร้องเรียนเรื่องความไม่โปร่งใสว่า ขณะนี้โครงการไบโอเมทริกซ์ อยู่ระหว่างการตรวจสอบข้อมูลเบื้องต้นของคณะทำงานตรวจสอบข้อเท็จจริง ในเบื้องต้นยังไม่มีการตั้งคณะอนุกรรมการขึ้นมาไต่สวน ขณะนี้รวบรวมพยานหลักฐานไปได้แล้วประมาณ 50% แต่เนื่องจากโครงการดังกล่าวมีมูลค่าสูง อาจจะต้องพิจารณาเรียกตัวบุคคลต่างๆ มาให้ข้อมูลต่อ ป.ป.ช. คณะทำงาน กำลังพิจารณาว่า จะต้องเรียกใครมาให้ข้อมูลหรือไม่ และในสัปดาห์หน้า จะลงพื้นที่ไปตรวจสอบดูการติดตั้งเครื่องไบโอเมทริกซ์ ตามพื้นที่จังหวัดต่างๆ ว่า สามารถใช้งานได้จริงหรือไม่ ส่วนจะต้องเรียก พล.ต.ท.สุรเชษฐ์ มาให้ข้อมูลต่อ ป.ป.ช.หรือไม่นั้น อยู่ระหว่างการใช้ดุลยพินิจของคณะทำงานฯ แต่ยังไม่มีการแจ้งมายังที่ประชุมป.ป.ช.ว่า จะเรียกพล.ต.ท.สุรเชษฐ์มาให้ข้อมูลเมื่อถามว่า หากมีการเรียก พล.ต.ท.สุรเชษฐ์ มาให้ข้อมูลในคดีดังกล่าว ป.ป.ช.จะมีมาตรการคุ้มครองพยานหรือไม่ นายวรวิทย์ กล่าวว่า ตามปกติ ป.ป.ช.มีกระบวนการคุ้มครองพยานอยู่แล้ว แต่จะต้องมีการร้องขอเข้ามาก่อนถึงจะให้คุ้มครองพยานตามขั้นตอนได้
เลขาฯ ป.ป.ช. เผย ยังไม่เรียก พล.ต.ท.สุรเชษฐ์ หักพาล บิ๊กโจ๊ก ให้ข้อมูลโครงการไบโอเมทริกซ์ เบื้องต้นยังไม่มีการตั้งอนุ กก.ไต่สวน แต่รวบรวมพยานหลักฐานไปแล้ว 50%
ป.ป.ช.,บิ๊กโจ๊ก,อัตลักษณ์บุคคล,อนุกรรมการไต่สวน,วรวิทย์ สุขบุญ,สุรเชษฐ์ หักพาล,ไบโอเมทริกซ์,ข่าวทั่วไป